Сосрыкъуэрэ Ашэмэзрэ я лIыгъэ зэхэгъэкIыпIэ
СССР-м спортымкIэ и мастер Тараскин Сергей и щIыхькIэ иджыблагъэ Мэзкуу щекIуэкIащ алыдж-урым бэнэкIэмкIэ урысейпсо зэхьэзэхуэ. Абы и кIэух зэIущIэм щызэпэщIэуващ Къуэдзокъуэ Сосрыкъуэрэ Дыгъужь Ашэмэзрэ.
Килограмм 87-м нэс зи хьэлъагъхэм я зэпеуэм зи Iэзагъыр нэхъ лъагэ Къуэдзокъуэм къыщыпэлъэщын къыхэкIакъым. Финалым ар щефIэкIащ нэгъуэщI ди лъахэгъу Дыгъужь Ашэмэз.
Иджыри дыжьын медалитI къытхуахьащ Жолдащ Валерэрэ Хьэжнэгъуей Елдаррэ. Япэр килограмм 72-м нэсхэм я деж, етIуанэр килограмм 77-м нэсхэм я деж щыбэнащ.
Псэун Станислав зэкIэ къылъысар жэз медалращ. Ар хэтащ килограмм 82-рэ зи хьэлъагъхэм я зэпеуэм.
Жыласэ Заурбэч.
